Na podlagi drugega odstavka 61. člena Zakona o lokalni samoupravi (Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF, 14/15 - ZUUJFO, 76/16 - odl. US, 11/18 - ZSPDSLS-1, 30/18), 3. člena Zakona o zavodih (Uradni list RS - stari, št. 12/91, Uradni list RS/I, št. 17/91 - ZUDE, Uradni list RS, št. 55/92 - ZVDK, 13/93, 66/93, 66/93, 45/94 - odl. US, 8/96, 31/00 - ZP-L, 36/00 - ZPDZC, 127/06 - ZJZP) in 19. in 86. členom Statuta Občine Ravne na Koroškem (Uradno glasilo slovenskih občin, št. 16/16) je Občinski svet Občine Ravne na Koroškem na svoji      . redni seji dne       sprejel

**ODLOK**

**O USTANOVITVI JAVNEGA ZAVODA**

**ZAVOD ZA ŠPORT, KULTURO, TURIZEM IN MLADINSKE DEJAVNOSTI RAVNE NA KOROŠKEM**

**1. Splošne določbe**

1. **člen**

**(ustanovitelj)**

S tem odlokom Občina Ravne na Koroškem, Gačnikova pot 5, 2390 Ravne na Koroškem (v nadaljevanju: ustanovitelj) ustanovi javni zavod Zavod za šport, kulturo, turizem in mladinske dejavnosti Ravne na Koroškem (v nadaljevanju: zavod) za upravljanje, urejanje in vzdrževanje športne infrastrukture ter izvajanje javne službe na področju športa, kulture, turizma in mladinske dejavnosti.

1. **člen**

 **(ime in sedež zavoda)**

Ime zavoda: Zavod za šport, kulturo, turizem in mladinske dejavnosti Ravne na Koroškem

Sedež zavoda: Ravne na Koroškem

Skrajšano ime zavoda: ZŠKTM Ravne na Koroškem

Sestavni del imena zavoda je lahko tudi znak ali grafična oblika imena, ki se določi s statutom zavoda.

Zavod lahko spremeni ime in sedež le s soglasjem z ustanoviteljem.

1. **člen**

 **(pravni status zavoda)**

Zavod je pravna oseba javnega prava s pravicami in odgovornostmi, kot jih določa ta odlok. Zavod je vpisan v sodni register pri Okrožnem sodišču Slovenj Gradec, in sicer s sklepom z dne 29.12.2011 in številko Sgr 2011/50376.

1. **člen**

**(žig zavoda)**

Zavod ima žig z znakom in napisom zavoda. Oblika in uporaba žiga se določi s statutom zavoda.

**2. Dejavnost zavoda**

1. **člen**

**(dejavnost zavoda)**

Zavod opravlja zlasti naslednje naloge:

* upravljanje in vzdrževanje športne infrastrukture,
* vzdrževanje objektov in delov objektov, naprav, igrišč, opreme in tehnične opreme, ki jih ima zavod v upravljanju,
* zagotavlja normalno delovanje vseh objektov, ki jih ima v upravljanju,
* skrb za delovanje sistema za zasneževanje smučarske proge,
* svetuje pri načrtovanju, obnovi, izgradnji in upravljanju javnih športnih objektov v občini,
* daje pobude in predloge ustanovitelju za izboljšanje športne infrastrukture,
* usklajuje skupne aktivnosti pri organizaciji, razvoju, promociji in trženju športne, kulturne in turistične ponudbe ter mladinskih dejavnosti v občini, v skladu z usmeritvami iz strateških dokumentov razvoja športa, kulture, turizma in mladinskih dejavnosti v Občini Ravne na Koroškem,
* spremlja, spodbuja, posreduje, organizira in izvaja športne, kulturne, turistične in mladinske dejavnosti, prireditve in tekmovanja,
* zbira in posreduje informacije o športnem, kulturnem in turističnem dogajanju ter mladinskih dejavnosti v občini, izvaja informacijsko-organizacijsko podporo turistični dejavnosti,
* izvaja in spremlja izvajanje občinskih in nacionalnih programov s področij športa, kulture, turizma in mladinskih dejavnosti,
* sodeluje pri načrtovanju in izgradnji javne infrastrukture s področja športa, kulture, turizma in mladinskih dejavnosti,
* upravlja, vzdržuje in trži javno infrastrukturo na področju športa, kulture, turizma in mladinskih dejavnosti, ki mu jo v upravljanje prenese ustanovitelj, in jo daje v najem drugim izvajalcem v skladu z zakonodajo,
* zagotavlja javno dostopnost kulturne in druge dediščine, s katero upravlja ter aktivno sodeluje z drugimi izvajalci javne službe s področja dejavnosti splošnega pomena na območju občine,
* skrbi za vključevanje športnih, kulturnih in turističnih programov in mladinskih dejavnosti ter projektov v druge dejavnosti, z namenom celovite ponudbe in promocije Občine Ravne na Koroškem,
* vzpostavlja partnerstvo med izvajalci športnih, kulturnih in mladinskih dejavnosti s šolstvom, civilno družbo in gospodarstvom, predvsem na področju razvoja turizma,
* nudi strokovno, tehnično in organizacijsko pomoč ter svetovanje organizacijam, ki izvajajo športne, kulturne, turistične in mladinske dejavnosti,
* usklajuje aktivnosti in se vključuje v skupno turistično ponudbo koroške regije,
* omogoča neformalno izobraževanje in usposabljanje mladih za mladinsko delo ter multikulturno vzgojo,
* vključuje se v Evropsko zvezo nacionalnih kulturnih centrov in omogočal mednarodni mladinski turizem,
* vzdržuje stike s sorodnimi zavodi in ustanovami doma in v tujini, izmenjeval prireditve in razstave med domačimi in tujimi organizatorji,
* izvaja dejavnosti, povezane s podatkovnimi bazami na področju športa, kulture, turizma in mladinskih dejavnosti,
* sodeluje pri organizaciji in koordinaciji možnosti javnih in priložnostnih del,
* sodeluje s humanitarnimi organizacijami pri osveščanju mladih oziroma okolja v katerem živijo,
* sodeluje z organizacijami, institucijami in društvi ter javnimi delavci, ki se ukvarjajo s sorodno dejavnostjo,
* izvaja naloge turističnega centra,
* pripravlja strokovna gradiva in izvaja naloge za ustanovitelja s področja dejavnosti zavoda, sodeluje z upravnimi organi, strokovnimi institucijami in drugimi,
* opravlja druge naloge, vezane na izvajanje javne službe s področij svoje dejavnosti in nalog na podlagi usmeritev ustanovitelja.

Zavod lahko poleg dejavnosti iz prvega odstavka tega člena opravlja še dopolnilne dejavnosti, če je zanje registriran in izpolnjuje zakonske pogoje za njihovo delovanje:

* organizira, pripravlja in izvaja kongrese, posvetovanja, seminarje, predavanja, sejme, plese, proslave in druge prireditve komercialne narave,
* organizira in izvaja razstavno-galerijsko dejavnost, gledališke, glasbene, kongresne, izobraževalne, sejemske, festivalske, športne, družabne in druge prireditve, organizira dejavnost propagande ter druge dejavnosti, ki ne sodijo v program javne službe,
* izvaja kino predstave in predvaja filme,
* oddaja dvorane in druge prostore, infrastrukturo, tehnično opremo in opravlja storitve za izvedbo vseh vrst prireditev,
* ponuja pogodbene storitve v okviru registrirane dejavnosti,
* izvaja informativno-propagandno in založniško dejavnost, namenjeno registrirani dejavnosti, ki ni javna služba,
* opravljanje gostinske dejavnosti kot dopolnilne dejavnosti osnovnim dejavnostim ob izpolnjevanju zakonskih pogojev za izvajanje,
* trguje na drobno z umetniškimi izdelki, turističnimi spominki in športnimi proizvodi ter organizira avkcije,
* prodaja likovna dela, izdelke domače in umetne obrti, prodaja informativno-oglaševalska gradiva, knjige, nosilce zvoka in videokaset, spominke ipd. s področja umetnosti, naravne in kulturne dediščine, turizma, športa itd.,
* trži celovito turistično ponudbo na ravni turističnega območja, prodaja turistične storitve,
* posreduje pri prodajah vstopnic za prireditve drugih organizatorjev ipd.,
* pripravlja in izdaja vse vrste publikacij s področja svojega delovanja v knjižni in neknjižni obliki,
* posoja tehnično opremo in nudi tehnične storitve,
* opravlja druge dejavnosti, če je zanje registriran in izpolnjuje zakonske pogoje za izvajanje.

Zavod lahko poleg dejavnosti javne službe iz prejšnjih odstavkov opravlja tržne dejavnosti, ki so povezane z opravljanjem javne službe, jo dopolnjujejo ali pa povečujejo učinkovitejšo uporabo sredstev zavoda.

Obseg opravljanja dejavnosti se določi z letnim programom dela na podlagi dolgoročnih programov ustanovitelja in zavoda.

Zavod upravlja tudi z drugimi objekti, ki jih s sklepom prenese v upravljanje zavodu ustanovitelj.

1. **člen**

**(dejavnost zavoda po standardni klasifikaciji dejavnosti)**

(1) Dejavnosti zavoda iz 5. člena so v skladu s standardno klasifikacijo dejavnosti razvrščene v:

|  |  |
| --- | --- |
| C/18.120 | Drugo tiskanje |
| C/18.130 | Priprava za tisk in objavo |
| C/18.200 | Razmnoževanje posnetih nosilcev zapisa |
| G/46.160 | Posredništvo pri prodaji tekstila, oblačil, krzna, obutve, usnjenih izdelkov |
| G/46.180 | Specializirano posredništvo pri prodaji drugih določenih izdelkov |
| G/46.190 | Nespecializirano posredništvo pri prodaji raznovrstnih izdelkov |
| G/46.900 | Nespecializirana trgovina na debelo |
| G/47.250 | Trgovina na drobno v specializiranih prodajalnah s pijačami |
| G/47.610 | Trgovina na drobno v specializiranih prodajalnah s knjigami |
| G/47.621 | Trgovina na drobno s časopisi in revijami |
| G/47.782 | Trgovina na drobno v specializiranih prodajalnah z umetniškimi izdelki |
| G/47.789 | Druga trgovina na drobno v drugih specializiranih prodajalnah |
| G/47.820 | Trgovina na drobno na stojnicah in tržnicah s tekstilijami in obutvijo |
| G/47.890 | Trgovina na drobno na stojnicah in tržnicah z drugim blagom |
| G/47.990 | Druga trgovina na drobno zunaj prodajaln, stojnic in tržnic |
| H/49.391 | Medkrajevni in drug cestni potniški promet |
| I/55.203 | Oddajanje zasebnih sob gostom |
| I/55.204  | Dejavnost počitniških domov in podobnih nastanitvenih obratov za kratkotrajne bivanje |
| I/55.209 | Druge nastanitve za krajši čas |
| I/56.210 | Priložnostna priprava in strežba jedi |
| I/55.300 | Dejavnost avtokampov, taborov |
| I/56.102 | Okrepčevalnice in podobni obrati |
| I/56.103 | Slaščičarne in kavarne |
| I/56.104 | Začasni gostinski obrati |
| I/56.300 | Strežba pijač |
| J/58.110 | Izdajanje knjig |
| J/58.130 | Izdajanje časopisov |
| J/58.140 | Izdajanje revij in druge periodike |
| J/58.190 | Drugo založništvo |
| J/59.110 | Produkcija filmov, video filmov, televizijskih oddaj |
| I/59.120 | Post produkcijske dejavnosti pri izdelavi filmov, video filmov, televizijskih oddaj |
| I/59.130 | Distribucija filmov, video filmov, televizijskih oddaj |
| J/59.140 | Kinematografska dejavnost |
| J/59.200 | Snemanje in izdajanje zvočnih zapisov in muzikalij |
| J/62.090  | Druge z informacijsko tehnologijo in računalniškimi storitvami povezane dejavnosti |
| J/63.110 | Obdelava podatkov in s tem povezane dejavnosti |
| J/63.120 | Obratovanje spletnih portalov |
| J/63.990 | Druge dejavnosti informacijskih storitev |
| L/68.200 | Oddajanje in obratovanje lastnih ali najetih nepremičnin |
| L/68.320 | Upravljanje nepremičnin za plačilo ali po pogodbi |
| M/72.200  | Raziskovalna in razvojna dejavnost na področju družboslovja inhumanistike |
| M/73.110 | Dejavnost oglaševalskih agencij |
| M/73.120 | Posredovanje oglaševalskega prostora |
| M/73.200 | Raziskovanje trga in javnega mnenja |
| M/74.200 | Fotografska dejavnost |
| M/74.900 | Drugje nerazvrščene strokovne in tehnične dejavnosti   |
| N/77.110 | Dajanje lahkih motornih vozil v najem in zakup |
| N/77.210 | Dajanje športne opreme v najem in zakup |
| N/77.290 | Dajanje drugih izdelkov za široko rabo v najem in zakup |
| N/79.110 | Dejavnost potovalnih agencij |
| N/79.120 | Dejavnost organizatorjev potovanj |
| N/79.900N/81.100N/81.210N/81.300  | Rezervacije in druge s potovanji povezane dejavnostiVzdrževanje objektov in hišniška dejavnostSplošno čiščenje stavbUrejanje in vzdrževanje zelenih površin in okolice |
| N/82.110 | Nudenje celovitih pisarniških storitev |
| N/82.190  | Fotokopiranje, priprava dokumentov in druge posamične pisarniške dejavnosti |
| N/82.300 | Organiziranje razstav, sejmov, srečanj |
| N/82.990 | Drugje nerazvrščene spremljajoče dejavnosti za poslovanje |
| P/85.510  | Izobraževanje, izpopolnjevanje in usposabljanje na področju športa in rekreacije |
| P/85.520  | Izobraževanje, izpopolnjevanje in usposabljanje na področju kulture in umetnosti |
| P/85.590 | Drugje nerazvrščeno izobraževanje, izpopolnjevanje in usposabljanje |
| R/90.010 | Umetniško uprizarjanje |
| R/90.020 | Spremljajoče dejavnosti za umetniško uprizarjanje |
| R/90.030 | Umetniško ustvarjanje |
| R/90.040 | Obratovanje objektov za kulturne prireditve |
| R/91.020 | Dejavnost muzejev |
| R/91.030 | Varstvo kulturne dediščine |
| R/93.110 | Obratovanje športnih objektov |
| R/93.130 | Obratovanje fitnes objektov |
| R/93.190 | Druge športne dejavnosti |
| R/93.210 | Dejavnost zabaviščnih parkov |
| R/93.292 | Dejavnost smučarskih centrov |
| R/93.299 | Drugje nerazvrščene dejavnosti za prosti čas |

Glavna dejavnost zavoda je: 93.110 (Obratovanje športnih objektov).

**3. Organi zavoda**

1. **člen**

**(organi zavoda)**

Organi zavoda so:

1. svet zavoda,

2. direktor in

3. strokovni svet.

**3.1 Svet zavoda**

1. **člen**

 **(sestava sveta zavoda)**

Svet zavoda je organ upravljanja zavoda.

Svet zavoda sestavlja 11 članov, in sicer:

* šest predstavnikov ustanovitelja,
* en predstavnik kulturne javnosti v občini,
* en predstavnik športne javnosti v občini,
* en predstavnik mladinskih dejavnosti,
* en predstavnik turističnih dejavnosti,
* en predstavnik delavcev zavoda.

Predstavnike ustanovitelja imenuje Občinski svet Občine Ravne na Koroškem (v nadaljnjem besedilu: občinski svet) izmed strokovnjakov s področja dela javnega zavoda, financ in pravnih zadev. Predstavnika kulturne javnosti imenujejo Zveza kulturnih društev Občine Ravne na Koroškem. Predstavnika športne javnosti imenuje Zveza športnih društev Ravne na Koroškem. Predstavnika mladinskih dejavnosti imenuje Mladinski svet Ravne na Koroškem. Predstavnika turističnih dejavnosti imenujejo turistična društva v občini. Predstavnika delavcev izvolijo delavci neposredno s tajnim glasovanjem. Postopek volitev podrobneje ureja statut zavoda.

Mandat članov sveta zavoda traja štiri leta in so po preteku te dobe lahko ponovno izvoljeni oziroma imenovani.

1. **člen**

 **(odločanje in pristojnosti sveta zavoda)**

Svet zavoda sprejema odločitve na svoji seji z večino opredeljenih glasov navzočih članov. Svet zavoda lahko veljavno sklepa, če je na seji navzočih najmanj šest članov. Organizacijo in način dela sveta zavoda ter način uresničevanja pravic in dolžnosti članov sveta zavoda določi svet zavoda s poslovnikom.

Člani sveta zavoda izmed sebe izvolijo predsednika sveta zavoda in njegovega namestnika.

Naloge sveta zavoda so:

* nadzira zakonitost dela in poslovanje zavoda,
* spremlja, analizira in ocenjuje delovanje zavoda,
* imenuje in razrešuje direktorja zavoda ob soglasju ustanovitelja,
* obravnava vprašanja s področja strokovnega dela zavoda in daje direktorju mnenja, predloge in pobude za reševanje teh vprašanj,
* predlaga ustanovitelju revizijo poslovanja, ki jo lahko opravi tudi občinski notranji revizor,
* ocenjuje delo direktorja,
* daje soglasje k strateškemu načrtu in kadrovskemu načrtu,
* s soglasjem ustanovitelja sprejema statut zavoda,
* sprejema druge splošne akte zavoda, določene z zakonom in tem odlokom,
* sprejema letne delovne načrt in poročila o njegovem izvajanju,
* sprejema programe dela in razvoja zavoda ter spremlja njihovo izvajanje,
* sprejema finančne načrte in zaključne račune s soglasjem ustanovitelja,
* sprejema načrte nabav osnovnih sredstev in investicijskega vzdrževanja,
* sprejema druge akte, ki urejajo pomembna vprašanja v zvezi z delovanjem zavoda,
* daje ustanovitelju in direktorju mnenje o posameznih vprašanjih,
* obravnava predloge in mnenja zainteresirane javnosti,
* predlaga ustanovitelju spremembo in razširitev dejavnosti,
* odloča na drugi stopnji o pritožbah v zvezi z uresničevanjem pravic, obveznosti in odgovornosti zaposlenih v zavodu,
* sklepa pogodbo o zaposlitvi direktorja,
* daje soglasja k cenam storitev zavoda,
* razpisuje volitve članov v svet zavoda,
* opravlja druge naloge, določene z zakonom, statutom zavoda in drugimi predpisi.
1. **člen**

**(predčasno prenehanje mandata članu sveta zavoda)**

Članu sveta zavoda predčasno preneha mandat, če:

* odstopi,
* zaradi bolezni, daljše odsotnosti ali drugih razlogov, ne more več opravljati funkcije člana sveta zavoda,
* je razrešen,
* predstavniku delavcev preneha delovno razmerje v zavodu.

V primeru iz prve alineje prejšnjega odstavka tega člena, član sveta odstopi tako, da svetu zavoda poda odstopno izjavo, in sicer ali na sami seji sveta zavoda ali pisno. V primeru, če član sveta zavoda poda pisno odstopno izjavo, mora pisno odstopno izjavo nasloviti na Svet zavoda. Pisna odstopna izjava mora biti poslana priporočeno. Članu sveta zavoda v odstopni izjavi ni potrebno navajati razlogov za odstop.

V primeru iz druge alineje prvega odstavka tega člena lahko članu sveta zavoda mandat preneha ali z odstopno izjavo ali z razrešitvijo. Član sveta zavoda je razrešen, če se zaradi bolezni ali daljše odsotnosti ali drugih razlogov, zaradi katerih ne more več opravljati funkcije člana sveta zavoda, ne more udeležiti treh zaporednih sej sveta zavoda oz. če njegova odsotnost iz, v tem odstavku navedenih razlogov, traja dlje kot 6 mesecev. Član sveta zavoda lahko iz razlogov, ki so navedeni v tem odstavku, če oceni, da je to v interesu zavoda, tudi sam odstopi, in sicer tako, da poda odstopno izjavo. Za način podaje odstopne izjave se uporabljajo določbe o odstopni izjavi, navedene v prejšnjem odstavku.

Član sveta zavoda je lahko, skladno s tretjo alinejo prvega odstavka tega člena, razrešen, iz naslednjih razlogov:

* če ne izpolnjuje več pogojev za imenovanje oziroma izvolitev,
* če ne izpolnjuje nalog, določenih v zakonu, aktu o ustanovitvi zavoda in splošnih aktih zavoda,
* če se trikrat zaporedoma neupravičeno ne udeleži seje sveta,
* če s svojim ravnanjem škoduje delu in ugledu zavoda.

Predstavniku delavcev v primeru iz četrte alineje prvega odstavka tega člena preneha mandat člana sveta zavoda z dnem prenehanja delovnega razmerja.

Če članu sveta zavoda predčasno preneha mandat po tem členu, se za preostanek mandatne dobe imenuje oziroma izvoli nadomestni član po istem postopku, kot je bil imenovan oziroma izvoljen član, kateremu je prenehal mandat.

**3.2 Direktor**

1. **člen**

**(imenovanje direktorja)**

Direktorja imenuje in razrešuje svet zavoda, s predhodnim soglasjem ustanovitelja. Direktor zavoda se imenuje na podlagi javnega razpisa za dobo štirih let, z možnostjo ponovnega imenovanja.

Za direktorja je lahko imenovan kandidat, ki izpolnjuje naslednje pogoje:

* ima najmanj specializacijo po višješolski izobrazbi (prejšnja) ali najmanj visokošolsko strokovno izobrazbo (prejšnja) ali najmanj visokošolsko strokovno izobrazbo (prva bolonjska stopnja) ali najmanj visokošolsko univerzitetno izobrazbo (prva bolonjska stopnja),
* najmanj pet let delovnih izkušenj z vsaj enega področja dejavnosti zavoda,
* delovne izkušnje na vodilnih in vodstvenih delovnih mestih,
* znanje enega od naslednjih tujih jezikov: angleščina, nemščina ali francoščina.

Kandidat za direktorja mora ob prijavi predložiti program dela in razvoja zavoda za njegovo mandatno obdobje, predlog strateškega načrta zavoda, svoj življenjepis in dokazila o izpolnjevanju pogojev.

1. **člen**

**(naloge direktorja)**

Direktor je poslovodni organ zavoda, ki organizira in vodi delo ter poslovanje zavoda, predstavlja in zastopa zavod ter je odgovoren za zakonitost dela zavoda.

Naloge direktorja so:

* organizira, načrtuje in vodi delo zavoda,
* predstavlja zavod navzven,
* izdaja splošne akte zavoda, če ni s tem odlokom ali z zakonom določeno, da jih sprejme svet zavoda,
* sprejema splošni akt, ki ureja notranjo organizacijo in sistemizacijo delovnih mest,
* sprejema splošne akte, ki so potrebni za načrtovanje, organiziranje, vodenje in nadziranje dela ter poslovanja zavoda,
* izdaja akte v posamičnih zadevah, če z zakonom ni določeno drugače,
* svetu zavoda predlaga letni delovni načrt, letni program dela in finančni načrt zavoda,
* sprejema ukrepe za izvajanje poslovne politike na osnovi sprejetih aktov zavoda,
* izvršuje sklepe sveta zavoda,
* sodeluje z ustanoviteljem in izvajalci sorodnih programov na lokalnem, nacionalnem in mednarodnem nivoju, sredstvi javnega obveščanja in drugimi ustanovami,
* predlaga svetu zavoda dolgoročno strategijo razvoja zavoda,
* sprejema strateški načrt, po predhodnem soglasju sveta zavoda,
* sprejema kadrovski načrt, po predhodnem soglasju sveta zavoda,
* samostojno vodi in načrtuje projekte v okviru delovnega procesa,
* odgovarja in zagotavlja pogoje za uresničevanje ciljev zavoda, določenih v aktu v ustanovitvi zavoda, dolgoročni strategiji razvoja zavoda in v letnih programih dela zavoda,
* odgovarja za zakonitost dela zavoda,
* pri svojem delu je dolžan varovati poslovne skrivnosti v skladu z zakonom, ki ureja poslovno skrivnost,
* odgovarja za gospodarno uporabo, upravljanje in razpolaganje s premoženjem, ki je last zavoda ali ga ima zavod v upravljanju,
* opravlja druge naloge v skladu s predpisi in za katere ga pooblasti svet zavoda.

1. **člen**

**(razrešitev direktorja)**

Svet zavoda, s predhodnim soglasjem ustanovitelja, razreši direktorja pred potekom časa, za katerega je bil imenovan:

* če direktor sam zahteva razrešitev,
* če nastane kateri od razlogov, ko po predpisih o delovnih razmerjih preneha delovno razmerje po samem zakonu,
* če direktor pri svojem delu ne ravna po predpisih in splošnih aktih zavoda ali neutemeljeno ne izvršuje sklepov organov zavoda ali ravna v nasprotju z njimi,
* če direktor s svojim nevestnim ali nepravilnim delom povzroči zavodu večjo škodo ali če zanemarja ali malomarno opravlja svoje dolžnosti, tako da nastanejo, ali bi lahko nastale hujše motnje pri opravljanju dejavnosti zavoda.

Svet zavoda mora pred sprejemom sklepa o razrešitvi z razlogi za razrešitev seznaniti ustanovitelja in od njega pridobiti soglasje. Svet zavoda po prejemu soglasja ustanovitelja, direktorja seznani z razlogi za razrešitev in mu omogoči, da se o njih pred razrešitvijo izjavi.

**3.3 Strokovni svet**

1. **člen**

**(strokovni svet)**

Sestava, način oblikovanja in naloge strokovnega sveta zavoda se določijo s statutom.

1. **člen**

**(naloge strokovnega sveta)**

Strokovni svet ima naslednje naloge:

* obravnava vprašanja s področja strokovnega dela zavoda in daje mnenja, predloge in pobude za reševanje teh vprašanj,
* odloča o strokovnih vprašanjih v okviru pooblastil, določenih v statutu,
* določa strokovne podlage za programe dela in razvoja zavoda,
* daje svetu zavoda in direktorju mnenja in predloge glede organizacije dela in pogojev za razvoj dejavnosti.

Podrobneje so pristojnosti, naloge in način dela strokovnega sveta določene v statutu zavoda.

**4. Organizacija zavoda**

1. **člen**

**(organizacijske enote zavoda)**

Zavod ima za opravljanje svoje dejavnosti organizirane notranje organizacijske enote, ki se opredelijo s statutom.

**5. Pogoji in sredstva za delo zavoda**

1. **člen**

**(premoženje zavoda)**

Ustanovitelj zavodu zagotavlja ustrezne pogoje za opravljanje dejavnosti.

Vse premično in nepremično premoženje in druga lastniška upravičenja, s katerimi upravlja zavod, so v lasti ustanovitelja.

Zavod je dolžan uporabljati premoženje s skrbnostjo dobrega gospodarja.

1. **člen**

**(sredstva v upravljanju)**

Ustanovitelj s posebnim aktom določi premoženje, ki ga ima zavod v upravljanju. Z aktom se določijo medsebojne pravice in obveznosti glede načina upravljanja, vodenja evidenc in medsebojnega obveščanja.

Zavod je s premoženjem, ki ga ima v upravljanju dolžan ravnati v skladu z zakonom, ki ureja stvarno premoženje države in samoupravnih lokalnih skupnost.

1. **člen**

**(sredstva za delo zavoda)**

Sredstva za delo pridobiva zavod skladno z zakoni in drugimi predpisi:

* iz lastnih sredstev,
* iz proračuna ustanovitelja
* iz domačih in mednarodnih javnih razpisov,
* iz sredstev posameznih investitorjev oziroma sofinancerjev projektov,
* iz naslova opravljanja registrirane dejavnosti pod pogoji in na način, določen z zakoni in s tem odlokom,
* iz sredstev, pridobljenih s prodajo blaga in storitev uporabnikom,
* iz naslova daril, donacij, sponzorstev ipd.,
* iz drugih virov, v skladu z zakonskimi določili.

Ustanovitelj zagotavlja zavodu sredstva za opravljanje dejavnosti javne službe z letno pogodbo o financiranju zavoda.

1. **člen**

**(zadolževanje)**

Zavod se lahko zadolžuje in izdaja poroštva samo v skladu z zakonom, ki ureja javne finance, ter na njegovi podlagi izdanimi predpisi.

**6. Način razpolaganja s presežkom dohodkov nad odhodki in način kritja primanjkljaja sredstev za delo zavoda**

1. **člen**

 **(presežek prihodkov)**

O razpolaganju s presežkom prihodkov nad odhodki odloča ustanovitelj.

Presežek prihodkov nad odhodki se lahko uporabi za dejavnost in razvoj javne službe v skladu z odločitvijo ustanovitelja.

1. **člen**

 **(primanjkljaj sredstev za delo)**

O načinu in višini pokrivanja primanjkljaja sredstev za delo, ki ga ni mogoče pokriti iz drugih razpoložljivih sredstev zavoda, odloča ustanovitelj na predlog direktorja in po predhodnem mnenju sveta zavoda.

**7. Pravice, obveznosti in odgovornosti zavoda v pravnem prometu**

1. **člen**

 **(nastopanje v pravnem prometu)**

Zavod je pravna oseba, ki nastopa v pravnem prometu v svojem imenu in za svoj račun.

Zavod odgovarja za svoje obveznosti s sredstvi, s katerimi razpolaga v skladu s predpisi.

**8. Odgovornost ustanovitelja za obveznosti zavoda**

1. **člen**

 **(odgovornost za obveznosti zavoda)**

Za obveznosti zavoda subsidiarno odgovarja ustanovitelj do višine sredstev, ki se v tekočem letu zagotavljajo iz proračuna ustanovitelja za delovanje zavoda. Ustanovitelj ne odgovarja za obveznosti zavoda iz naslova drugih dejavnosti, ki jih zavod opravlja za druge naročnike.

**9. Druge medsebojne pravice in obveznosti med zavodom in ustanoviteljem**

1. **člen**

 **(medsebojne pravice in obveznosti)**

Zavod:

* poroča ustanovitelju enkrat letno o svojem poslovanju in izvrševanju letnega programa,
* posreduje program dela in finančni načrt ustanovitelju najkasneje 14 dni po sprejemu,
* posreduje letno poročilo ustanovitelju najkasneje 14 dni po sprejemu,
* posreduje in zagotavlja organom ustanovitelja in občinski upravi potrebne podatke, ki jih potrebujejo za izvajanje ustanoviteljskih pravic in
* sproti poroča ustanovitelju o pomembnih zadevah s področja poslovanja zavoda in upravljanja s premoženjem.

Ustanovitelj:

* vključuje javni zavod v oblikovanje politike razvoja dejavnosti javne službe,
* usklajuje programe izvajanja dejavnosti javne službe,
* spremlja in usklajuje dejavnost zavoda s programi in finančnimi načrti ustanovitelja.
1. **člen**

 **(nadzor nad poslovanjem zavoda)**

Nadzor nad izvajanjem zakonov in drugih predpisov ter poslovanjem v okviru svojih pristojnosti opravljajo državni organi.

Ustanovitelj lahko opravlja nadzor nad poslovanjem zavoda samostojno ali preko svojih nadzornih organov (nadzorni odbor občine, revizijska služba ipd.) ali za nadzor najame zunanjega usposobljenega izvajalca. O načinu, vsebini, obsegu in času nadzora odločijo organi ustanovitelja samostojno.

**10. Računovodstvo in finančno poslovanje**

1. **člen**

 **(računovodstvo)**

Zavod vodi računovodstvo v skladu z zakoni in podzakonskimi akti ter računovodskimi standardi za javne zavode.

Zavod mora ločeno evidentirati in izkazovati posamezne računovodske kategorije za posamezne notranje organizacijske enote, tako da se zagotavlja preglednost poslovanja zavoda in posameznih notranjih organizacijskih enot.

Podrobneje se računovodstvo uredi s pravilnikom o računovodstvu.

1. **člen**

 **(finančno poslovanje)**

Direktor je odgovoren za vzpostavitev in delovanje ustreznega sistema finančnega poslovodenja in kontrol ter notranjega revidiranja v skladu z zakonom o javnih financah.

Direktor lahko prevzema obveznosti v skladu s sprejetim finančnim načrtom.

**11. Splošni akti zavoda**

1. **člen**

 **(statut zavoda)**

Zavod ima statut s katerim se podrobneje uredijo vprašanja glede organov zavoda, njihove pristojnosti in načinom odločanja ter druga vprašanja pomembna za opravljanje dejavnosti in poslovanje zavoda. Statut sprejme svet zavoda s soglasjem ustanovitelja.

1. **člen**

**(drugi splošni akti)**

V skladu s statutom in zakonom ter drugimi predpisi lahko zavod pripravi in sprejme tudi druge splošne akte, s katerimi se uredijo druga vprašanja, pomembna za delo in poslovanje zavoda.

Druge splošne akte sprejema direktor zavoda samostojno, če ta odlok ali statut za posamične splošne akte ne določa drugače.

**12. Delovna razmerja**

1. **člen**

 **(pravice iz delovnih razmerij)**

Plače in druge pravice iz delovnih razmerij zaposlenih zavoda se zagotavljajo v skladu z zakoni in drugimi predpisi, izdanimi na njihovi podlagi, ki se uporabljajo za zaposlene v javnih zavodih in kolektivnimi pogodbami ter drugimi splošnimi akti za urejanje pravic in obveznosti iz delovnega razmerja.

**13. Prehodne in končne določbe**

1. **člen**

**(prenehanje veljavnosti)**

S pričetkom veljavnosti tega odloka preneha veljati Odlok o ustanovitvi javnega zavoda Zavod za kulturo, šport, turizem in mladinske dejavnosti Ravne na Koroškem (Uradno glasilo slovenskih občin, št. 25/11, 34/11 in 53/13) .

1. **člen**

**(uskladitev s tem odlokom)**

Svet zavoda v dveh mesecih po pričetku veljavnosti tega odloka sprejme statut zavoda.

Svet zavoda nadaljuje svoje delo do izteka svojega mandata.

Strokovni svet zavoda se imenuje v skladu s tem odlokom najkasneje v roku štirih mesecev po pričetku veljavnosti statuta.

Direktor nadaljuje svoje delo do izteka svojega mandata.

Zavod najkasneje v štirih mesecih po pričetku veljavnosti tega odloka in uskladitvi statuta s tem odlokom, uskladi tudi preostale splošne akte zavoda z določbami tega odloka in statuta. V primeru neskladnosti splošnih aktov z določili tega odloka, se uporabljajo določila tega odloka neposredno.

1. **člen**

**(priglasitev sprememb v poslovni register)**

V roku meseca dni po uveljavitvi tega odloka mora direktor priglasiti spremembe v Poslovni register Republike Slovenije.

1. **člen**

 **(objava in začetek veljavnosti)**

Ta odlok se objavi v Uradnem glasilu slovenskih občin, in začne veljati naslednji dan po objavi.

Številka:

Datum:

 Župan Občine Ravne na Koroškem

 dr. Tomaž Rožen, župan l. r.

**OBRAZLOŽITEV**

1. **Pravni temelj področja, ki ga odlok ureja**
* Zakon o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP; v nadaljevanju ZZ)
	+ 3. člen določa, da se za opravljanje javnih služb ustanovijo javni zavodi
	+ od 29. do 44. člena so določeni organi zavoda
* Statut Občine Ravne na Koroškem (Uradno glasilo slovenskih občin, št. 16/2016)
	+ 19. člen določa pristojnost občinskega sveta za sprejemanje občinskih predpisov
	+ 86. člen določa izvajanje javnih služb

**2. Opis stanja in obrazložitev odloka**

Z novim odlokom o ustanovitvi Zavoda za šport, kulturo, turizem in mladinske dejavnosti Ravne na Koroškem se posodoblja do sedaj veljavni odlok o ustanovitvi, in sicer tako, da se spremeni poimenovanje zavoda, uredijo določbe, vezane na organe zavoda in njihove naloge ter pristojnosti.

V 1. poglavju odloka so navedene splošne določbe, vezane na ustanovitev in pravno obliko zavoda. Predlagamo, da je v nov odlok vključen samo sedež zavoda, poslovni naslov zavoda pa ne, in sicer zaradi morebitne spremembe poslovnega naslova zavoda v prihodnosti in v izogib spremembi odloka samo zaradi navedene spremembe. Skladno z določbami ZZ je navedeno kdo je ustanovitelj zavoda, osnovi podatki o zavodu, njegov pravni status in čas ustanovitve. Z novim odlokom je dodatno navedeno, da se zavod ustanovi tudi zaradi upravljanja, urejanja in vzdrževanja športne infrastrukture, kar je pravzaprav prevladujoča dejavnost zavoda. Zaradi navedenega se je spremenilo tudi samo poimenovanje zavoda, in sicer Zavod za šport, kulturo, turizem in mladinske dejavnosti Ravne na Koroškem. Doda se tudi skrajšano ime zavoda in sicer ZŠKTM Ravne na Koroškem.

V 2. poglavju so določbe, vezane na dejavnost zavoda. V primerjavi s prejšnjim odlokom, je v nov odlok vključeno tudi upravljanje, urejanje in vzdrževanje športne infrastrukture. V 6. členu so, iz standardne klasifikacije dejavnosti dodane nekatere dejavnosti oskrbe stavb in okolice (N). Z novim odlokom se določi nova glavna dejavnost zavoda, tj. obratovanje športnih objektov.

V 3. poglavju so določbe, ki so vezane na organe zavoda. Nov odlok v tem delu ureja drugačen način vodenja zavoda. V trenutno veljavnem odloku svet zavoda opravlja tudi funkcijo strokovnega sveta, kar ni v skladu s 43. in 44. členom ZZ. Pri svetu zavoda in direktorju so posodobljene nekatere naloge in pristojnosti v skladu z dejanskim stanjem, veljavnimi predpisi ter racionalnejšem vodenjem dela v zavodu. Ker svet zavoda sprejema letni delovni načrt, program dela in finančni načrt, poleg tega pa daje soglasje še k strateškemu in kadrovskemu načrtu, predlagamo, da splošni akt, ki ureja notranjo organizacijo in sistemizacijo delovnih mest sprejema zgolj direktor brez soglasja sveta zavoda. Na direktorja sta bili preneseni tudi nalogi sprejemanja strateškega načrta in kadrovskega načrta, po predhodnem soglasju sveta zavoda. V delu, ki se nanaša na izpolnjevanje pogojev za zasedbo delovnega mesta direktorja zavoda je zahtevana stopnja dosežene izobrazbe, ki jo mora imeti kandidat za direktorja, navedena na način, ki ga opredeljuje Zakon o sistemu plač v javnem sektorju v 8. členu. Prav tako so predlagani nekateri pogoji, ki se navezujejo na delovne izkušnje kandidata za direktorja. V odlok so na novo vključena določila v povezavi s strokovnim svetom zavoda, vse v skladu z ZZ, podrobnejša ureditev pa se ureja s statutom.

V 4. poglavju je določeno, da se notranje organizacijske enote opredelijo s statutom, le-ta pa lahko napeljuje na splošni akt, ki ureja notranjo organizacijo in sistemizacijo delovnih mest.

V poglavjih 5. Pogoji in sredstva za delo zavoda, 6. Način razpolaganja s presežkom odhodkov nad odhodki in načini kritja primanjkljaja sredstev za delo zavoda, 7. Pravice, obveznosti in odgovornosti zavoda v pravnem prometu, 8. Odgovornost ustanovitelja za obveznosti zavoda in 9. Druge medsebojne pravice in obveznosti med zavodom in ustanoviteljico so natančneje določena razmerja med zavodom in ustanoviteljico. V 9. poglavju je tudi člen, ki opredeljuje nadzor nad poslovanjem in delovanjem zavoda.

V 10. poglavju Računovodstvo in finančno poslovanje se določa, da mora imeti zavod sprejet pravilnik o računovodstvu ter spoštovati predpise, ki veljajo za posredne proračunske uporabnike.

V 11. poglavju se urejajo drugi splošni akti, ki so potrebni za nemoteno delovanje zavoda.

V 12. poglavju se napotuje na predpise, ki urejajo delovna razmerja zaposlenih v zavodu.

V 13. poglavju so urejene prehodne in končne določbe, vezane na ta odlok. V prehodnih in končnih določbah se med drugim določa tudi obveznost obstoječega direktorja, da opravi spremembo v Poslovnem registru Slovenije pri AJPES.